b"\n_START_ARTICLE_\nAdolf Reinach\n_START_SECTION_\nLiv og v\xc3\xa6rk\n_START_PARAGRAPH_\nAdolf Reinach blev f\xc3\xb8dt ind i en en prominent j\xc3\xb8disk familie fra Mainz, Tyskland, den 23. december 1883. Adolf Reinach studerede p\xc3\xa5 Ostergymnasium i Mainz (hvor han blev interesseret i Platon) og studerede senere p\xc3\xa5 M\xc3\xbcnchens universitet. I 1901 studerede han hovedsageligt psykologi og filosofi under Theodor Lipps. Blandt Lipps' elever kom han i kontakt med Moritz Geiger, Otto Selz, Aloys Fischer og is\xc3\xa6r med Johannes Daubert. Fra 1903/4 arbejdede han is\xc3\xa6r med Edmund Husserls filosofi, is\xc3\xa6r hans Logische Untersuchungen (Logiske unders\xc3\xb8gelser)._NEWLINE_I 1904 fik Reinach sit doktorat i filosofi under Lipps med afhandlingen \xc3\x9cber den Ursachenbegriff im geltenden Strafrecht (Om \xc3\xa5rsagsbegrebet i straffeloven). I 1905 \xc3\xb8nskede han at forts\xc3\xa6tte sine studier i M\xc3\xbcnchen (hvor han i mellemtiden var blevet ven med Alexander Pf\xc3\xa4nder), for at opn\xc3\xa5 en grad i jura, men han bestemte sig i stedet for at tage til G\xc3\xb6ttingen og studere under Husserl. I den periode havde flere af Lipps' studerende (under Dauberts tilskyndning) opgivet M\xc3\xbcnchen og var i stedet taget til G\xc3\xb6ttingen. Dette kaldes M\xc3\xbcncheninvasionen af G\xc3\xb6ttingen._NEWLINE_Senere i 1905 vendte Reinach tilbage til M\xc3\xbcnchen for at afslutte sine jurastudier, og han fortsatte derefter i 1906-1907 i T\xc3\xbcbingen. Han overv\xc3\xa6rede flere forel\xc3\xa6sninger og seminarer om strafferet af retsteorikeren Ernst Beling, som han blev fascineret af, og hvorfra meget af hans senere arbejde er inspireret. I sommeren 1907 tog han statseksamen i jura, men han var ogs\xc3\xa5 en periode i G\xc3\xb6ttingen for at deltage i diskussionscirkler med Husserl._NEWLINE_Med Husserls hj\xc3\xa6lp fik Reinach habilitation ved universitetet i G\xc3\xb6ttingen i 1909. Fra Reinachs undervisning og forskning kan man se, at han p\xc3\xa5 det tidspunkt ogs\xc3\xa5 var p\xc3\xa5virket af Anton Marty and Johannes Daubert, ud over naturligvis Husserl. Reinach lader til at have inspireret flere unge f\xc3\xa6nomenologer som Wilhelm Schapp, Dietrich von Hildebrand, Alexandre Koyr\xc3\xa9 and Edith Stein med sin egen undervisning. Ud over at introducere til f\xc3\xa6nomenologi, underviste Reinach om Platon og Immanuel Kant._NEWLINE_I denne periode iv\xc3\xa6rksatte Husserl en grundig revison af sit hovedv\xc3\xa6rk, Logiske unders\xc3\xb8gelser, og bad om Reinachs hj\xc3\xa6lp til projektet. Endvidere startede Reinach, sammen med Moritz Geiger og Alexander Pf\xc3\xa4nder, i 1912 det ber\xc3\xb8mte tidsskrift Jahrbuch f\xc3\xbcr Philosophie und ph\xc3\xa4nomenologische Forschung med Husserl som hovedredakt\xc3\xb8r._NEWLINE_Udover sit arbejde med f\xc3\xa6nomenologi og anden filosofi, udarbejdede Reinach en forel\xc3\xb8ber til teorien om talehandlinger af Austin and Searle: Die apriorischen Grundlagen des b\xc3\xbcrgerlichen Rechtes (The A Priori Foundations of Civil Law) er en systematisk behandling af performative ytringer og a priori begrundelser af den civile ret. Reinachs arbejde var hovedsageligt baseret p\xc3\xa5 Husserls analyser af mening i Logiske unders\xc3\xb8gelser, men ogs\xc3\xa5 p\xc3\xa5 Dauberts kritik af den. I den samme periode udf\xc3\xb8rte Alexander Pf\xc3\xa4nder (1870\xe2\x80\x931941) ogs\xc3\xa5 forskning om ordrer, l\xc3\xb8fter o. lign._NEWLINE_Efter Husserls offentligg\xc3\xb8relse af Ideen (Ideer) i Jahrbuch i 1913, indtog mange f\xc3\xa6nomenologer en kritisk holdning til hans nye teorier, og b\xc3\xb8lgen af M\xc3\xbcnchen-f\xc3\xa6nomenologi opstod som reaktion mod Ideer, da Reinach, Daubert og andre valgte at forblive t\xc3\xa6ttere p\xc3\xa5 Husserls tidligere filosofi, hans Logiske unders\xc3\xb8gelser. I stedet for at f\xc3\xb8lge Husserl i idealisme og transcendental f\xc3\xa6nomenologi forblev M\xc3\xbcnchen gruppen forbundet til realistisk f\xc3\xa6nomenologi._NEWLINE_Reinach havde konverteret til lutheranisme sammen med sin kone._NEWLINE_Ved udbruddet af F\xc3\xb8rste Verdenskrig meldte Reinach sig frivilligt til h\xc3\xa6ren. Efter at have deltaget i mange slag, og at have modtaget Jernkorset, faldt Reinach i kamp udenfor [Diksmuide] i ]]Flandern]] den 16. november 1917."